Tamezwarut akk ad d-ninni belli timsiwin akk i d-yulsen timucuha-a sxeddment awalen yettwafhamen. Ɣef waya, win i asent-yeslen, ad tent-yefhem .Ad d-naf belli llan kra n wawalen d wid tessexddem temsiwt i d-yefkan tamacahut tamezwarut i smersent ula d tiyaḍ, maca tikwal ttemgaraden wawalen i ssexdament temsiwin-a imi tikwal tamsiwt tamezwarut ad d-tefk awal ma d tamsiwt tayeḍ i d-yulsen tamacahut-nni ad d-tefk- awal yemgaraden ɣef win i d-tefka tmezwarut-nni. D ayen ara nwali deg yimedyaten-agi i d-iteddun.